ಉಡುಪಿ : ಪೊಡವಿಗೊಡೆಯನ ನಾಡಿನಲ್ಲಿ ಮಹಾಎಡವಟ್ಟು ಸಂಬಂಧಿಕರಿಗೆ ತಿಳಿಸದೆ ಕೊರೋನಾ ಸೋಂಕಿತನ ಅಂತ್ಯ ಸಂಸ್ಕಾರ ಇವರಿಂದ ಪ್ರಕಟಿಸಲಾಗಿದೆ News Alert ಉಡುಪಿ : ಮುರಳಿ ಲೋಲನೇ ತಲೆ ತಗ್ಗಿಸುವ ಕೆಲಸ ಕೃಷ್ಣನ ಊರಿನಲ್ಲಿ ಪದೇ ಪದೇ ನಡೆಯುತ್ತಿದೆ. ಉಡುಪಿ ಜಿಲ್ಲಾಧಿಕಾರಿಗಳು ಆಧಾರವಿಲ್ಲದೆ ಆರೋಪ ಮಾಡಿದ್ರೆ ಕಾನೂನು ಎಚ್ಚರಿಕೆ ಅನ್ನುತ್ತಿದ್ದಾರೆ. ಆದರೆ ಆಗುತ್ತಿರುವ ಎಡವಟ್ಟುಗಳನ್ನು ನೋಡಿದ ಮೇಲೂ ಅಂಗೈ ಹುಣ್ಣಿಗೆ ಕನ್ನಡಿ ಬೇಕಾ ಅನ್ನುವ ಗಾದೆ ಮಾತು ಮಾನ್ಯ ಜಿಲ್ಲಾಧಿಕಾರಿಗಳಿಗೆ ನೆನಪಾಗುವಂತೆ ಕಾಣಿಸುತ್ತಿಲ್ಲ. ಆಗಿರುವ ಎಡವಟ್ಟುಗಳ ಬಗ್ಗೆ ಕೇಳಿದರೆ, ನೊಟೀಸ್ ಕೊಡಲಾಗಿದೆ, ತನಿಖೆಗೆ ಒಪ್ಪಿಸಲಾಗಿದೆ ಅನ್ನುವ ಸಿದ್ದ ಉತ್ತರ ಸಿಗುತ್ತಿದೆ. ಮೊನ್ನೆ ಮೊನ್ನೆ ಯುವತಿಯೊಬ್ಬಳು ಕೊರೋನಾ ಹೆಸರಲ್ಲಿ, ಈ ಸಾವು ನ್ಯಾವೇ ಅನ್ನುವಂತೆ ಉಸಿರು ನಿಲ್ಲಿಸಿದ್ದಾಳೆ. ಭಾನುವಾರ ಕೊರೋನಾದಿಂದ ಮೃತಪಟ್ಟ ವ್ಯಕ್ತಿಯ ಶವ ಕೊಡುವ ಬದಲು ಇನ್ಯಾರದ್ದೋ ಶವ ಕೊಡಲಾಗಿತ್ತು. ಇಂದು ಮತ್ತೊಂದು ಎಡವಟ್ಟು ನಡೆದಿದೆ. ಕೊರೋನಾದಿಂದ ಮೃತಪಟ್ಟಿದ್ದಾರೆ ಎನ್ನಲಾದ ವ್ಯಕ್ತಿಯೊಬ್ಬರ ಶವವನ್ನು ಸಂಬಂಧಿಕರಿಗೆ ತಿಳಿಸದೇ ಆರೋಗ್ಯ ಇಲಾಖೆ ಸಿಬ್ಬಂದಿ ಅಂತ್ಯ ಸಂಸ್ಕಾರ ಮಾಡಿದ್ದಾರೆ. ಈ ಮೂಲಕ ಮನೆಯವರಿಂದ ಅಂತಿಮ ದರ್ಶನದ ಭಾಗ್ಯವನ್ನು ಕಿತ್ತುಕೊಳ್ಳಲಾಗಿದೆ. ವಿಜಯ ಬ್ಯಾಂಕ್ ನ ನಿವೃತ್ತ ಡಿಜಿಎಂ ಬಾಲಕೃಷ್ಣ ಶೆಟ್ಟಿಯವರಿಗೆ ಭಾನುವಾರ ರಾತ್ರಿ ತೀವ್ರ ಕಫದ ಸಮಸ್ಯೆ ಕಾಡಿತ್ತು. ಹೀಗಾಗಿ ಅವರನ್ನು ಆಸ್ಪತ್ರೆ ಕರೆ ತರಲಾಗಿತ್ತು. ಆಸ್ಪತ್ರೆಯವರು ಆಡ್ಮಿಟ್ ಕೂಡಾ ಮಾಡಿಕೊಂಡಿದ್ದರು. ಸೋಮವಾರ ಅವರು ಮೃತಪಟ್ಟಿದ್ದಾರೆ, ಶವ ಕೊಂಡೊಯ್ಯಲು ಬನ್ನಿ ಅನ್ನುವ ಕರೆ ಆಸ್ಪತ್ರೆಯಿಂದ ಬಂದಿದೆ. ಹೀಗಾಗಿ ಬಾಲಕೃಷ್ಣ ಶೆಟ್ಟಿಯವರ ಊರಾದ ಕಾರ್ಕಳ ತಾಲೂಕು ಅಜೆಕಾರಿನಲ್ಲಿ ಅಂತ್ಯ ಸಂಸ್ಕಾರಕ್ಕೆ ಸಿದ್ದತೆಗಳನ್ನು ನಡೆಸಲಾಗಿತ್ತು. ಮತ್ತೊಂದು ಕಡೆ ಶವ ಪಡೆಯಲು ಆತ್ಮೀಯರು ಮಣಿಪಾಲ ಕೆಎಂಸಿ ಆಸ್ಪತ್ರೆಯಿಂದ ಬಂದಿದ್ದಾರೆ. ನಿನ್ನೆ ತಾನೇ ಶವ ಅದಲು ಬದಲಾದ ಕಾರಣ ಎಡವಟ್ಟಾಗಿತ್ತು ಎಂದು ಸಂಬಂಧಿಕರು ಶವಗಾರದಲ್ಲಿ ಶವ ತೋರಿಸಿ ಅಂದಿದ್ದಾರೆ. ಒಳ ಹೋದ್ರೆ ಬಾಲಕೃಷ್ಣ ಶೆಟ್ಟಿಯವರ ಶವವೇ ನಾಪತ್ತೆ. ಕೊನೆಗೆ ವಿಚಾರಿಸಿದರೆ ಆಸ್ಪತ್ರೆಯ ಮಂದಿ ಸ್ವಯಂ ಸೇವಕರ ಮೂಲಕ ಅಂತ್ಯ ಸಂಸ್ಕಾರ ನಡೆಸಿರುವುದು ಗೊತ್ತಾಗಿದೆ. ಹಾಗಾದ್ರೆ ಈ ಎಡವಟ್ಟಿಗೆ ಹೊಣೆ ಯಾರು. ಖಂಡಿತಾ ಜಿಲ್ಲಾಧಿಕಾರಿಗಳು ಹಾಗೂ ಸರ್ಕಾರವೇ ಹೊಣೆ ಹೊತ್ತುಕೊಳ್ಳಬೇಕು, ಎಡವಟ್ಟಿಗೆ ಕಾರಣ ಏನು ಅನ್ನುವುದನ್ನು ನೋಡುವುದಾದರೆ, ವೈದ್ಯರು, ಸಿಬ್ಬಂದಿಯ ಮೇಲಿರುವ ಅತೀವ ಒತ್ತಡದಿಂದ ಹೀಗಾಗುತ್ತಿದೆ. ಈಗಾಗಲೇ ಮಾನಸಿಕವಾಗಿ, ದೈಹಿಕವಾಗಿ ದಣಿದಿರುವ ಅವರು ಎಡವಟ್ಟು ಮಾಡುತ್ತಿದ್ದಾರೆ. ತಮ್ಮದಲ್ಲ ತಪ್ಪಿಗೆ ಶಿಕ್ಷೆ ಅನುಭವಿಸುವಂತಾಗಿದೆ. ಇನ್ನಾದರೂ ಜಿಲ್ಲಾಧಿಕಾರಿಗಳು ಮಾನವೀಯತೆ ತೋರಿ, ದಣಿದಿರುವ ಕೊರೋನಾ ವಾರಿಯರ್ಸ್ ಗೆ ವಿಶ್ರಾಂತಿ ಕೊಡುವುದು ಉತ್ತಮ.